Paid inclusion betyder at du betaler søgekataloger for hurtigt at gennemse dit website med henblik på inkludering i det pågældende katalog.
Beskrivelse: Paid inclusion (PFI) er aktuelt i det øjeblik du ønsker hurtig optagelse i et katalog som f.eks. Yahoo. Der er (mindst) to formål med en PFI: nemlig direkte trafik fra kataloget, og den værdi et link fra et af de store kataloger giver.
Alle PFI kataloger har retningslinier som skal overholdes, og det du betaler for er, at en redaktør på kataloget gennemser dit website, for at se om websitet har værdi for katalogets brugere samt om det overholder retningslinierne.
Dette betyder, at hvis du f.eks. ønsker optagelse i Yahoo’s katalog, betaler du p.t. 299 dollars for et gennemsyn (review) som, hvis dit website godkendes, inkluderer optagelse i et år. Du skal altså læse katalogets retningslinier og kun tilmelde dit website, hvis det kan leve op til disse retningslinier, ellers er pengene spildt.